钦定古今图书集成/明伦汇编/闺媛典/第316卷 > 皇清四十九 > 程时逸妻杨氏
## 钦定古今图书集成/明伦汇编/闺媛典/第316卷 > 皇清四十九 > 程时逸妻杨氏

按《仪真县志》：杨氏，程时逸妻。秉性贞顺。年二十，夫病将死，久不瞑目。氏痛哭几绝，扪夫目曰：“夫目不瞑，得无以孀姑乏养，恐妇志不贞，幼子失恃乎？我志矢无他，纺绩供𫗴粥，可以养姑育子，无虑也。” 言毕，夫目果瞑，丧事惟力是视，日刺绣以继朝夕，历久不倦。姑年八十未衰，二子鸿仪、鸿标俱成立。